
380. Καθορισμός αριθμού και προσόντων προσωπικού με σύμβαση 

εργασίας ιδιωτικού δίκαιον ορισμένου χρόνου στις θερινές κα¬ 
τασκηνώσεις του Ταμείου Επικουρικής Ασφάλισης Εργατοτε- 
χνιτών Δομικών και Ξυλουργικών Εργασιών. 1 

381. Σύσταση 1 θέσης μερικής απασχόλησης με σύμβαση εργα¬ 

σίας ιδιωτικού δικαίου αόριστου χρόνου στο Ταμείο Πρόνοιας 
Δικαστικών Επιμελητών. 2 

382. Οργανισμός Ταμείου Επικουρικής Ασφάλισης Προσωπικού 
Οργανισμών Κοινωνικής Ασφάλισης (Τ.Ε.Α.Π.Ο.Κ.Α.). .. 3 


383. Οργανισμός του Ταμείου Επικουρικής Ασφαλίσεως Προσω¬ 
πικού Α.Ε. Οινοποιίας Ζυθοποιίας - Οινοπνευματοποιίας. . 4 

384. Οργανισμός του Ταμείου Επικουρικής Ασφάλισης Ασφαλι¬ 


στών και Προσωπικού Ασφαλιστικών Επιχειρήσεων. 5 

ΔΙ ΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 380 (1) 


Καθορισμός αριθμού και προσόντων προσωπικού με σύμβαση εργασίας 
ιδιωτικού δικαίου ορισμένου χρόνου στις θερινές κατασκηνώσεις του 
Ταμείου Επικουρικής Ασφάλισης Εργατοτεχνιτών Δομικών και Ξυ¬ 
λουργικών Εργασιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 13 του Ν. 1735/1987 
«Προσλήψεις στο δημόσιο τομέα κ.λπ.» (ΦΕΚ 195/Α/87). 

2. Την 6474/88 (ΦΕΚ 451/Β/88) απόφαση του Πρωθυπουργού 
*αι του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών». 

3. Την αρ. 232/1988 γνωμοδότηση του Συμβουλίου της Επικρα- 
γ ία [>’ Ρ* τ ® ®πό πρόταση των Υπουργών Προεδρίας της Κυβέρνησης, 

Τείας, Πρόνοιας και Κοινωνικών Ασφαλίσεων και Υφυπουργού Οικο¬ 
δομικών, αποφασίζουμε: 

Άρθρο 1 

_ Στο Ταμείο Επικουρικής Ασφάλισης Εργατοτεχνιτών Δομικών και 
-υλουργικών Εργασιών επιτρέπεται η πρόσληψη προσωπικού με σύμ- 
Ρ“οη εργασίας ιδιωτικού δικαίου ορισμένου χρόνου (4 μήνες το χρόνο) 
για την κάλυψη των περιοδικών αναγκών αυτού που προκύπτουν από 
^ λειτουργία της Κατασκήνωσης του Ταμείου. 

Άρθρο 2 

Κατανομή προσωπικού κατά ειδικότητα. 

Π Αρχηγός 1 
Υπαρχηγοί 3 

α · Προσόντα διορισμού για την πρόσληψη ορίζονται: Πτυχίο ανώτα¬ 


της σχολής της ημεδαπής ή ισότιμο πτυχίο σχολής της αλλοδαπής. 

β. Από τους υποψηφίους προτιμιόνται οι έχοντες και πτυχίο Σχολής 
Εκπαίδευσης Στελεχών Παιδικών Εξοχών και Κατασκηνώσεων Γ.' 
ηλικίας. 

2. Γιατροί 2 

Προσόν διορισμού για την πρόσληψη ορίζεται πτυχίο ή δίπλωμα ια¬ 
τρικής ΑΕΙ της ημεδαπής ή ισότιμο πτυχίο ή δίπλωμα ιατρικών σχολών 
της αλλοδαπής και άδεια άσκησης επαγγέλματος από την αρμόδια Ελ¬ 
ληνική αρχή. 

3. Νοσοκόμες 2 

Προσόν διορισμού για την πρόσληψη ορίζεται πτυχίο ή δίπλωμα Νο¬ 
σηλευτικής ΤΕΙ ή Βοηθών Νοσοκόμων Σχολής δευτεροβάθμιας Εκπαί¬ 
δευσης ή ισότιμο αντίστοιχης ειδικότητας Σχολής της αλλοδαπής. 

4. Κοινοτάρχες 23 

α. Προσόντα διορισμού για την πρόσληψη ορίζονται: Αποδεικτικό 
τουλάχιστον Α.' λυκείου ή τετάρτης τάξης εξαταξίου γυμνασίου ή τεχνι- 
κού-επαγγελματικού λυκείου ή τεχνικής επαγγελματικής σχολής δευ¬ 
τεροβάθμιας εκπαίδευσης ή σχολής μαθητείας του ΟΑΕΔ του Ν. 
1346/1983 ή άλλης ισότιμης σχολικής μονάδας της ημεδαπής ή (αλ¬ 
λοδαπής. 

β. Από τους υποψηφίους προτιμιόνται οι έχοντες και πτυχίο Σχολής 
Εκπαίδευσης Στελεχών Παιδικών Εξοχών και Κατασκηνώσεων Γ. 
ηλικίας. 

5. Ηλεκτρολόγοι 2 
Υδραυλικός 1 

Προσόντα διορισμού για την πρόσληψη ορίζονται: Ο ομώνυμος ή 
αντίστοιχος κατά ειδικότητα απολυτήριος τίτλος τεχνικού επαγγελμα¬ 
τικού λυκείου ή τεχνικής επαγγελματικής σχολής δευτεροβάθμιας εκ¬ 
παίδευσης ή σχολής μαθητείας του ΟΑΕΔ του ν. 1346/1983 (ΦΕΚ 
46/Α) ή άλλης ισότιμης σχολικής μονάδας της ημεδαπής ή αλλοδαπής. 

Εάν δεν Καθίσταται δυνατή η εξεύρεση υποψηφίων με τα πιο πάνω 
προσόντα, επιτρέπεται η πρόσληψη με απολυτήριο τίτλο αναγνωρισμέ¬ 
νης κατώτερης σχολής είτε αντίστοιχη εμπειρία. 

6. Τηλεφωνητές 2 

Προσόν διορισμού για την πρόσληψη ορίζεται: Απολυτήριος τίτλος 
αναγνωρισμένης σχολής τυφλών τηλεφωνητών. 

Εάν δεν καθίσταται δυνατή η εξεύρεση υποψηφίων με τα πιο πάνω 
προσόντα επιτρέπεται η πρόσληψη με προσόν διορισμού απολυτήριο 
τίτλο λυκείου ή εξαταξίου γυμνασίου ή ισότιμου σχολείου. 

7. Μάγειροι 2 
Βοηθοί μαγείρων 3 
Εργάτες κουζίνας 5 
Λαντζέρηδες 15 
Καθαρίστριες 15 
Τραπεζοκόμοι 20 
Ελαιοχρωματιστές 3 
Φύλακες 6 

Εργάτες γενικών καθηκόντων 25 

Προσόν διορισμού για την πρόσληψη ορίζεται ορισμένη ειδικότητα ή 
εμπειρία που νοείται στο κατά περίπτωση αντικείμενο. 

Κατά τα λοιπά ισχύουν οι διατάξεις του άρθρου 13 του Ν. 1735/87 
(ΦΕΚ 195 Α'/87). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Υγείας, Πρόνοιας χαι Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 13 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛ. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

- ■’♦’· - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 381 (2) 

Σύσταση 1 θέσης μερικής απασχόλησης με σύμβαση εργασίας ιδιωτι¬ 
κού δικαίου, αόριστου χρόνου στο Ταμείο Πρόνοιας Δικαστικών Επι¬ 
μελητών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 35 του άρθρου 23 του Ν. 1735/1987 
«Προσλήψεις στο Δημόσιο Τομέα κ.λπ.» (ΦΕΚ 195/Α/87). 

2. Την 6474/88 Απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων στον Υφυπουργό Οικονομικών» 
(ΦΕΚ 451/Β/88). 

3. Την αρ. 275/88 γνωμοδότηση του Συμβουλίου της Επικράτειας, 
μετά από πρόταση των Υπουργών Προεδρίας της Κυβέρνησης, Υγείας, 
Πρόνοιας και Κοινωνικών Ασφαλίσεων και Υφυπουργού Οικονομικών, 
αποφασίζουμε: 

Άρθρο μόνο 

Στο Ταμείο Πρόνοιας Δικαστικών Επιμελητών συνιστάται μία (1) 
θέση προσωπικού καθαριότητας μερικής απασχόλησης με σύμβαση ερ¬ 
γασίας ιδιωτικού δικαίου αόριστου χρόνου και για 3ωρη απασχόληση 3 
φορές την εβδομάδα. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 16 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ. 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛ. ΠΑΠΑΗΛΙΑΣ 


ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 382 (3) 

Οργανισμός Ταμείου Επικουρικής Ασφάλισης Προσωπικού Οργανι¬ 
σμών Κοινωνικής Ασφάλισης (Τ.Ε.Α.Π.Ο.Κ.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

, 1. Τις διατάξεις: 

α) Του άρθρου 24 παρ. 5 του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85), 

β) του άρθρου 17 παρ. 1 του Ν. 1320/1983 (ΦΕΚ 6/Α/83), 
γ) του άρθρου 9 παρ. 10 του Ν. 1586/86 «Βαθμολογική διάρθρωση 

(ΦΕκ'δΤν °86 Δημθθίθυ ’ νπδδ ' και των 0ΤΑ και άλλ * ς διατά ^ ίι< :· 

2. Την 6474/88 Απόφαση του Πρωθυπουργού και του Υπουργού 

α Ρμ°δι°τήτων στον Υφυπουργό Οικονομικών» 

3. Την αριθμ. 206/1988 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Προεδρίας της Κυβέρνη¬ 


σης, Υγείας, Πρόνοιας και Κοινωνικών Ασφαλίσεων και Υφυπουργού 
Οικονομικών, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Επικουρικής Ασφάλισης Προσωπικού Ορ¬ 
γανισμών Κοινωνικής Ασφάλισης (ΤΕΑΠΟΚΑ) αποτελούν Διεύθυνση 
που συγκροτείται ως εξής: 

α. Τμήμα Ασφάλισης και Εσόδων 
β. Τμήμα Παροχών 

γ. Τμήμα Συντάξεων και Μητρώου Συνταξιούχων 
δ. Τμήμα Διοικητικού - Μηχανογράφησης 
ε. Τμήμα Οικονομικού 
στ. Γραφείο Νομικών Υποθέσεων. 

Άρθρο 2 

Οι αρμοδιότητες της Διεύθυνσης (ενάγονται στα παρακάτω θέματα 
που κατανέμονται μεταξύ των Τμημάτων και του γραφείου νομικών 
υποθέσεων ως εξής: 

α) Τμήμα Ασφάλισης και Εσόδων 

Μέριμνα για την υποχρεωτική υπαγωγή στην επικουρική ασφάλιση, 
προαιρετική ασφάλιση, αναγνώριση χρόνου υπηρεσίας ως συντάξιμου ή 
ως χρόνου πραγματικής ασφάλισης, τήρηση γενικού Μητρώου Ασφαλι¬ 
σμένων και συλλογή στατιστικών στοιχείων. 

Παρακολούθηση και έλεγχος της κανονικής απόδοσης των εσόδων 
του Ταμείου από μέρους των εργοδοτών ή των Ασφαλισμένων. 

Μέριμνα για τη λήψη αναγκαίων μέτρων για την είσπραξή τους, τή¬ 
ρηση ατομικών λογαριασμών εργοδοτών, ασφαλισμένων και προαιρε¬ 
τικά ασφαλισμένων. 

Παρακολούθηση εξόφλησης χορηγηθέντων δανείων, 
β) Τμήμα Παροχών 

Επιμέλεια για την απονομή των παροχών που προβλέπονται από τη 
νομοθεσία που διέπει το Ταμείο. 

Παροχή ασφαλιστικών στοιχείων σε άλλους φορείς για την εφαρμογή 
του Ν.Δ. 4202/61 «περί διατηρήσεως των εκ της κοινωνικής ασφαλί- 
σεως δικαιωμάτων στις περιπτώσεις μεταβολής ασφαλιστικού φορέως» 
(ΦΕΚ Α 175). 

Επιμέλεια για τη χορήγηση εφάπαξ παροχής στους υπαλλήλους του 
Ταμείου. 

γ) Τμήμα Συντάξεων και Μητρώου Συνταξιούχων 
Μέριμνα για την εκτέλεση αποφάσεων απονομής παροχών. 
Μέριμνα για την παρακράτηση κάθε οφειλής από τις καταβαλλόμε¬ 
νες συντάξεις. Τήρηση Μητρώου Συνταξιούχων και ατομικών καρτε¬ 
λών αυτών. 

Τήρηση Αρχείου πληρωμών. 

Μέριμνα για τη διακοπή της σύνταξης, σύμφωνα με τις διατάξεις της 
νομοθεσίας που διέπει το Ταμείο. Παροχή στοιχείων σε άλλα Τμήματα 
του Ταμείου. Συλλογή στατιστικών στοιχείων. Έκδοση βεβαιώσεων 
φόρου εισοδήματος συνταξιούχων. 

δ) Τμήμα Διοικητικού - Μηχανογράφησης 

Χειρισμός όλων των θεμάτων υπηρεσιακής κατάστασης του προσω¬ 
πικού του Ταμείου. Διακίνηση της αλληλογραφίας. Τήρηση πρωτοκόλ¬ 
λου και γενικού αρχείου. Αναπαραγωγή πάσης φύσεως εγγράφων. 

Μέριμνα για τη σύσταση πάγιας προκαταβολής χαρτοσήμου και λοι¬ 
πών ενσήμων για την εξυπηρέτηση των πολιτών. 

Μέριμνα για τη φύλαξη και τον καθαρισμό του καταστήματος της 
υπηρεσίας. 

Μέριμνα για τη κατάρτιση και την εφαρμογή προγραμμάτων εκπαί¬ 
δευσης προσωπικού στα πλαίσια της ισχύουσας κάθε φορά νομοθεσίας. 

Μέριμνα για τη διεκπεραίωση των προσκλήσεων, των πρακτικών και 
των λοιπών εγγράφων του Διοικητικού Συμβουλίου. 

Επιμέλεια για την τήρηση βιβλιοθήκης. Τήρηση αρχείου δικαστικών 
υποθέσεων. Διενέργεια προμηθειών. Παρακολούθηση. 

Επίβλεψη μηχανογραφικών εφαρμογών στις εργασίες για τις οποίες 
υπάρχει μηχανογραφική εξυπηρέτηση, 
ε) Τμήμα Οικονομικού 

Τήρηση και ενημέρωση λογιστικών βιβλίων του Ταμείου και γενικά 
η ενέργεια της λογιστικής υπηρεσίας του Ταμείου σύμφωνα με τις κείμε¬ 
νες διατάξεις. 

Κατάρτιση προϋπολογισμού εσόδων και εξόδων του Ταμείου και του 
ετήσιου ισολογισμού και απολογισμού. Φύλαξη των δικαιολογητικών 
της οικονομικής κίνησης. 

Δκκχείριση κάθε δαπάνης καθώς και εκκαθάριση αποδοχών και άλ¬ 
λων αποζημιώσεων του προσωπικού. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Κράτηση και απόδοση φόρου και εισφορών υπέρ τρίτων. Μέριμνα για 
την ασφάλιση του προσωπικού στα κατά νόμο Ασφαλιστικά Ταμεία. 

Παρακολούθηση της κίνησης των κεφαλαίων. Διαφύλαξη των πε¬ 
ριουσιακών στοιχείων και εκμετάλλευση αυτών. Χορήγηση προσωπι¬ 
κών τοκοχρεωλυτικών δανείων. Παρακολούθηση στεγαστικών δα¬ 
νείων. Έκδοση ενταλμάτων αλληλόχρεων λογαριασμών του Ν.Δ. 
4202/61. Συλλογή στατιστικών στοιχείων. Ανάλυση αντιγράφων λο¬ 
γαριασμών (ΕΧΤΚΑΙΤδ). 

στ) Γραφείο Νομικών υποθέσεων 

Παροχή γνωμοδότησης για θέματα που παραπέμπονται σ’ αυτό. 

Υπεράσπιση συμφερόντων του Ταμείου ενώπιον των Δικαστηρίων, 
κατάρτιση συμβάσεων-προκηρύξεων και γενικά χειρισμός οποιοσδή¬ 
ποτε άλλου θέματος που απαιτεί νομική υποστήριξη. 

Άρθρο 3 
Σύσταση κλάδου 

Στο Ταμείο Επικουρικής Ασφάλισης Προσωπικού Οργανισμού Κοιν. 
Ασφάλισης συνιστάται Κΐάδος ΤΕ Διοικητικός-Λογιστικός της κατηγο¬ 
ρίας ΤΕ. 

Άρθρο 4 
Σύσταση θέσεων 

Στο Ταμείο Επικουρικής Ασφάλισης Προσωπικού Οργανισμών Κοιν. 
Ασφάλισης (ΤΕΑΠΟΚΑ) συνιστώνται δεκαεννέα (19) θέσεις προσωπι¬ 
κού ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικός-Οικονομικός θέσεις έξι (6). 

ΚΑΤΗΓΟΡΙΑ ΤΕ 

Κλάδος ΤΕ Διοικητικός-Λογιστικός θέσεις δώδεκα (12). 

Μία (1) θέση δικηγόρου με έμμισθη εντολή. 

Άρθρο 5 

Διάρθρωση θέσεων 

Οι θέσεις του προσωπικού του Ταμείου Επικουρικής Ασφάλισης Ορ¬ 
γανισμών Κοινωνικής Ασφάλισης (ΤΕΑΠΟΚΑ), που προβλέπονται από 
την 33372/2937/4.9.1946 απόφαση του Υπουργού Εργασίας (Β 
143), τη Δ2α/74538/7.1.1977 απόφαση του Υφυπουργού Κοινωνι¬ 
κών Υπηρεσιών (Β 35), το Π.Δ. 815/1978 (Α 187), τη Φ. 84/4920/ 
19.7.1985 πράξη του Διευθυντή Προσωπικού του Υπουργείου Κοινω¬ 
νικών Ασφαλίσεων, τη Φ101/1986 κοινή απόφαση των Υπουργών 
Προεδρίας της Κυβέρνησης και Υγείας, Πρόνοιας και Κοινωνικών 
Ασφαλίσεων (ΦΕΚ 242/β/19.5.87) (Φ 126 τευχ. ΝΠΔΔ) τη Ν/ 
Φ.84/2956/2.1.85 απόφαση του Διευθυντή Προσωπικού του Υπουρ¬ 
γείου Κοινωνικών Ασφαλίσεων και το άρθρο 4 του παρόντος, διαρθρώ¬ 
νονται κατά κατηγορία και κλάδο, ως εξής: 

Α. ΜΟΝΙΜΟ ΠΡΟΣΩΠΙΚΟ 
α) ΚΑΤΗΓΟΡΙΑ ΠΕ 

Κλάδος ΠΕ Διοικητικός-Οικονομικός, θέσεις δεκατέσσερις (14). 

Μία (1) θέση προσωρινή του Ν. 1320/1983, σύμφωνα με το άρθρο 
15 του Ν. 1476/84. 
β) ΚΑΤΗΓΟΡΙΑ ΤΕ 

Κλάδος ΤΕ Διοικητικός-Λογιστικός, θέσεις δώδεκα (12). 

γ) ΚΑΤΗΓΟΡΙΑ ΔΕ 

Κλάδος ΔΕ Διοικητικός-Λογιστικός θέσεις είκοσι τρεις (23). 
δ) ΚΑΤΗΓΟΡΙΑ ΥΕ 

Κλάδος ΥΕ Βοηθητικού Προσωπικού, θέσεις δύο (2). 

Κλάδος ΥΕ Προσωπικού Καθαριότητας, θέσεις δύο (2). 

Β. ΛΟΙΠΟ ΠΡΟΣΩΠΙΚΟ 

Δύο θέσεις δικηγόρων με έμμισθη εντολή. 

Για τη μία (1) θέση απαιτείται άδεια δικηγορίας στον Αρειο Πάγο 
Χαι για τη δεύτερη άδεια δικηγορίας στο Εφετεϊο. 

Άρθρο 6 

Προϊστάμενοι Υπηρεσιών 

1. Στη Διεύθυνση προΐσταται υπάλληλος του Κλάδου ΠΕ Διοικητι¬ 
κού - Οικονομικού ή ΤΕ Διοικητικού - Λογιστικού ή ΔΕ Διοικητικού. - 
Λογιστικού ο οποίος υπογράφει κάθε έγγραφο του Ταμείου, με τον Πρό¬ 
εδρο δε του Διοικητικού Συμβουλίου και τον Προϊστάμενο του Τμήμα¬ 
τος Οικονομικού, όλα τα εντάλματα πληρωμής και οποιοδήποτε άλλο 
παραστατικό πληρωμής. 

Εισηγείται στο Διοικητικό Συμβούλιο του Ταμείου όλα τα θέματα 


που εξετάζονται από αυτό. 

Ο Προϊστάμενος της Διεύθυνσης μπορεί να αναθέτει την εκτέλεση 
υπηρεσιών άλλης αρμοδιότητας σε υπαλλήλους άλλου Τμήματος. 

2. Στα Τμήματα προΐατανται υπάλληλοι των Κλάδων ΠΕ Διοικητι¬ 
κού - Οικονομικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού. 

3. Στο Γραφείο Νομικών υποθέσεων προΐσταται ο δικηγόρος με 
άδεια δικηγορίας στον Άρειο Πάγο. 

Άρθρο 7 

Κατάταξη Προσωπικού 

1. ΜΟΝΙΜΟ ΠΡΟΣΩΠΙΚΟ 

Οι υπάλληλοι του Ταμείου Επικουρικής Ασφάλισης Προσωπικού Ορ¬ 
γανισμών Κοινωνικής Ασφάλισης που υπηρετούν κατά την έναρξη 
ισχύος του Διατάγματος αυτού, κατατάσσονται σε αντίστοιχες θέσεις σε 
κατηγορία και κλάδο ως εξής: 

α) Στον Κλάδο ΠΕ Διοικητικό - Οικονομικό, οι υπάλληλοι του Κλά¬ 
δου ΠΕ Διοικητικού - Οικονομικού. 

β) Στον Κλάδο ΔΕ Διοικητικό-Λογιατικό, οι υπάλληλοι του Κλάδου 
ΔΕ Διοικητικού - Λογιστικού. 

γ) Στον Κλάδο ΥΕ Βοηθητικού Προσωπικού, οι υπάλληλοι του Κλά¬ 
δου ΥΕ Βοηθητικού προσωπικού. 

δ) Στον Κλάδο ΥΕ Προσωπικού καθαριότητας, οι υπάλληλοι του 
Κλάδου ΥΕ Προσωπικού καθαριότητας. 

2. ΛΟΙΠΟ ΠΡΟΣΩΠΙΚΟ 

Στη θέση δικηγόρων με έμμισθη εντολή, ο δικηγόρος με άδεια δικη¬ 
γορίας στον Άρειο Πάγο. 

Άρθρο 8 

Καταργούμενες διατάξεις 

Από τη δημοσίευση του παρόντος, καταργείται κάθε άλλη διάταξη 
που αντίκειται στο παρόν διάταγμα. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 16 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛ. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

. ·'♦ - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 383 (4) 

Οργανισμός του Ταμείου Επικουρικής Ασφαλίσεως Προσωπικού Α.Ε. 

Οινοποιίας Ζυθοποιίας - Οινοπνευματοποιίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/85). 

β) Του Νόμου 1586/86 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Οργανισμών 
Τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) και 
ειδικότερα της παρ. 10 του άρθρου 9 αυτού. 

γ) Του άρθρου 17 παρ. 1 του Ν. 1320/83 (ΦΕΚ 6/Α/83) «Πρόσ¬ 
ληψη στο Δημόσιο τομέα και άλλες διατάξεις». 

2. Την 6474/88 (ΦΕΚ 451/Β/88) απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών». 

3. Την αριθμ. 317/1988 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Προεδρίας της Κυβέρνη- 

σης, Υγείας, Πρόνοιας και Κοινωνικών Ασφαλίσεων και Υφυπουργού 
Οικονομικών, αποφασίζουμε: 

’Αρθρο 1 

Διάρθρωση υπηρεσιών 

Οι υπηρεσίες του Ταμείου Επικουρικής Ασφαλίσεως Προσωπικού 
Α.Ε. Οινοποιίας Ζυθοποιίας-Οινονευματοποιίας αποτελούν Διεύθυνση 
συγκροτούμενη ως κατωτέρω: 

α. Τμήμα Ασφάλισης 

β. Τμήμα Εσόδων 

γ. Τμήμα Διοικητικού - Οικονομικού 

8. Γραφείο Μηχανογράφησης. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέματα 
που κατανέμονται μεταξύ των Τμημάτων και Γραφείου Μηχανογράφη¬ 
σης ως εξής: 

1. Τμήμα Ασφάλισης 

Μέριμνα για την υπαγωγή στην ασφάλιση του Ταμείου κάθε ασφαλι- 
στέου προσώπου σύμφωνα με τις καταστατικές διατάξεις. 

Ασφαλιστική τακτοποίηση κάθε κατά νόμο προσώπου που έπρεπε να 
είχε τακτοποιηθεί ασφαλιστικά. Τήρηση μητρώου ασφαλισμένων, ενη¬ 
μέρωση ευρετηρίου ασφαλισμένων. 'Ελεγχος και παραλαβή δικαιολο- 
γητικών συνταξιοδοτήσεως, αλληλογραφία με τους ασφαλιστικούς Ορ¬ 
γανισμούς για την προσμέτρηση χρόνου ασφάλισης σύμφωνα με τις νο¬ 
μοθετικές διατάξεις της διαδοχικής ασφάλισης. 

Επιμέλεια για την εφαρμογή όλων των διατάξεων επί των Παροχών 
και της εξαγοράς προϋπηρεσίας. Αναγνώριση στρατιωτικής υπηρεσίας, 
έλεγχος των προϋποθέσεων για την εφαρμογή των νομοθετικών διατά¬ 
ξεων που διέπουν τη διαδοχική ασφάλιση. 

Παροχή ασφαλιστικών στοιχείων και μέριμνα για τον καθορισμό 
χρόνου ασφάλισης των ασφαλισμένων. Απαιτήσεις και υποχρεώσεις του 
Ταμείου έναντι των ασφαλιστικών Οργανισμών από τη διαδοχική ασφά¬ 
λιση. 

Τήρηση αρχείου και μητρώου συνταξιούχων του Ταμείου. 

Ενημέρωση των ατομικών φακέλων και τήρηση πρωτοκόλλου συ- 
νταξιοδοτικών αποφάσεων. 

Παρακολούθηση των πληρεξουσίων, των ενηλικιώσεων τέκνων και 
της διάρκειας αναπηριών. 

Εκτέλεση των συνταξιοδοτικών αποφάσεων, παρακολούθηση των 
συνταξιοδοτικών μεταβολών και έλεγχος των εκτελεσθεισών και μη 
επιταγών. 

2. Τμήμα Εσόδων 

Μέριμνα για τη βεβαίωση των εσόδων από εισφορές μετά τον έλεγχο 
των λογαριασμών των εργοδοτών και των σχετικών επιτόπιων ελέγ¬ 
χω*· 

Συμφωνία ατομικών λογαριασμών εργοδοτών. 

Κανονικός υπολογισμός των ασφαλιστικών εισφορών και μέριμνα για 
την τακτική καταβολή τους εκ μέρους των εργοδοτών. Λήψη κάθε ανα¬ 
γκαστικού μέτρου για την είσπραξη καθυστερουμένων εισφορών. Διακα¬ 
νονισμός και τακτοποίηση των καθυστερουμένων εισφορών σύμφωνα με 
τις εκάστοτε νομοθετικές ρυθμίσεις. 

Υπολογισμός και επιβολή πρόσθετων τελών για τις εκπρόθεσμες κα- 
ταβληθείσες ασφαλιστικές εισφορές. Τήρηση ατομικών μερίδων των 
ασφαλισμένων. 

3. Τμήμα Διοικητικού - Οικονομικού 

Μέριμνα για την εφαρμογή των διατάξεων που αφορούν θέματα κα¬ 
τάστασης προσωπικοί^ παρακολούθηση των στοιχείων του προσωπικού 
και τήρηση των ατομικών φακέλων. Μέριμνα για την τήρηση και 
ασφαλή φύλαξη και τη συνεχή ενημέρωση όλων των στοιχείων που συ¬ 
γκροτούν το προσωπικό μητρώου των υπαλλήλων. 

Παραλαβή και πρωτοκόλληση εισερχόμενης και εξερχόμενης αλλη¬ 
λογραφίας, Αρχειοθέτηση, Έκδοση εγκυκλίων, κοινοποίηση εγγρά¬ 
φων. 

Παραλαβή και τακτοποίηση των φύλλων Εφημερίδας της Κυβέρνη¬ 
σης και λοιπών περιοδικών. Εκτύπωση και αναπαραγωγή εγκυκλίων 
και διάφορων εντύπων. 

Αρχειοθέτηση και βιβλιοδέτηση των εγκυκλίων. 

Μέριμνα για την κωδικοποίηση της Νομοθεσίας του Ταμείου. 

Διενέργεια διαγωνισμών για την προμήθεια κάθε είδους υλικού και 
εξοπλισμού των γραφείων. Ανάθεση έργου και τήρηση καταλόγου προ¬ 
μηθευτών. 


Επιμέλεια για την κατάρτιση και παρακολούθηση της εκτέλεσης του 
ετήσιου προγράμματος προμηθειών. Μέριμνα για την παραλαβή, απο¬ 
θήκευση και φύλαξη των προμηθειών. 

Επισκευή και συντήρηση του κτιρίου, συντήρηση των ηλεκτρολογι- 
κών, τηλεφωνικών και υδραυλικών εγκαταστάσεων καθώς και του εξο¬ 
πλισμού των γραφείων. 

Μέριμνα για την τήρηση των λογιστικών βιβλίων και τη λειτουργία 
της λογιστικής υπηρεσίας σύμφωνα με τις κείμενες διατάξεις. 

Κατάρτιση και παρακολούθηση της εκτέλεσης του προϋπολογισμού 
εσόδων και εξόδων του Ταμείου. Κατάρτιση του ετήσιου Ισολογισμού 
και Απολογισμού και της σχετικής έκθεσης. 

Έκδοση χρηματικών ενταλμάτων και εντολών πληρωμής. 
Μέριμνα και εκκαθάριση των αποδοχών και λοιπών αποζημιώσεων 
του προσωπικού. 

Μέριμνα για τη φύλαξη όλων των δικαιολογητικών της οικονομικής 
κινήσεως και των συμψηφιστικών εγγράφων. 

Μέριμνα για όλες τις πληρωμές του Ταμείου, για τις δαπάνες διοίκη¬ 
σης και τις παροχές στους δικαιούχους. 

Τήρηση των χρεωπιστωτικών λογαριασμών εργοδοτών και ασφαλι¬ 
σμένων και μέριμνα για την παρακολούθηση και συμφωνία των αντι¬ 
γράφων λογαριασμών (ΕΧΤΚΑΙΤ) της Εθνικής Τράπεζας της Ελλά¬ 
δος. 

Μέριμνα για την πραγματοποίηση δαπανών σύμφωνα με τις κείμενες 
διατάξεις. 

4. Γραφείο Μηχανογράφησης 

Μέριμνα για επεξεργασία των προς μηχανογράφηση στοιχείων. 
Σχεδιασμός των εργασιών για μηχανογράφηση. Κατάρτιση σχετι¬ 
κών προγραμμάτων. Μέριμνα για την κωδικοποίηση των υπηρεσιακών 
στοιχείων που έχουν σχετική ανάγκη. 

Τήρηση, ενημέρωση και ταξινόμηση του μηχανογραφικού υλικού. 

Άρθρο 3 
Σύσταση Κλάδων 

Στο Ταμείο Επικουρικής Ασφαλίσεως Προσωπικού Α.Ε. Οινοποιίας 

- Ζυθοποιίας - Οινοπνευματοποιίας συνιστώνται οι εξής Κλάδοι: 

ΚΑΤΗΓΟΡΙΑ ΠΕ 
Κλάδος ΠΕ Πληροφορικής 
ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός 

ΚΑΤΗΓΟΡΙΑ ΔΕ 

Κλάδος ΔΕ Προσωπικού Η/Υ 

Κλάδος ΔΕ Δακτυλογράφων - Στενογράφων. 

Άρθρο 4 
Σύσταση θέσεων 

Στο Ταμείο Επικουρικής Ασφαλίσεως Προσωπικού Α.Ε. Οινοποιίας 

- Ζυθοποιίας - Οινοπνευματοποιίας συνιστώνται εννέα (9) νέες θέσεις: 

ΚΑΤΗΓΟΡΙΑ ΠΕ 

Κλάδος ΠΕ Πληροφορικής θέση μία (1) ειδικότητας Πληροφορι¬ 
κής. 

ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός θέσεις δύο (2). 
ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός θέσεις τέσσερις (4). 

Κλάδος ΔΕ Προσωπικού Η/Υ θέση μία (1) ειδικότητας χειριστών 
διατρητικών μηχανών. 

Κλάδος ΔΕ Δακτυλογράφων - Στενογράφων θέση μία (1). 

Άρθρο 5 

Διάρθρωση θέσεων 

Οι θέσεις του προσωπικού του Ταμείου Επικουρικής Ασφαλίσεως 
Προσωπικού Α.Ε. Οινοποιίας - Ζυθοποιίας - Οινοπνευματοποιίας που 
προβλέπονται από το Προεδρικό Διάταγμα 757/16.10.75 (ΦΕΚ 
245/Α/1975) και τα άρθρα 3 και 4 του παρόντος, διαρθρώνονται 
κατά κατηγορία και κλάδο ως εξής: 

Α. ΜΟΝΙΜΟ ΠΡΟΣΩΠΙΚΟ 
α) ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός θέσεις πέντε (5). 

Κλάδος ΠΕ Πληροφορικής ειδικότητας πληροφορικής θέση μία (1). 
β) ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός θέσεις δύο (2). 
γ) ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός θέσεις οκτώ (8). 

1 θέση προσωρινή του άρθρου 17 του Ν. 1586/86. 

Κλάδος ΔΕ Προσωπικού Η/Τ θέση μία (1). 

Ειδικότητας χειριστών διατρητικών μηχανών. 

Κλάδος ΔΕ Δακτυλογράφων - Στενογράφων θέση μία (1) 
Ειδικότητας Δακτυλογράφων Ελληνικής, 
δ) ΚΑΤΗΓΟΡΙΑ ΤΕ 

Κλάδος ΤΕ Βοηθητικού Προσωπικού θέση μία (1). 

Β. ΛΟΙΠΟ ΠΡΟΣΩΠΙΚΟ 

Μία (1) θέση καθαρίστριας με σχέση εργασίας ιδιωτικού δικαίου 
(ωρομίσθιο). 

Άρθρο 6 

Προϊστάμενοι Υπηρεσιών 

1. Της Διευθύνσεως του Ταμείου προΐσταται υπάλληλος της Κατη¬ 
γορίας ΠΕ του Κλάδου ΠΕ Διοικητικού - Οικονομικού ή ΤΕ Διοικητι¬ 
κού - Λογιστικού ή ΔΕ Διοικητικού - Λογιστικού ο οποίος μεριμνά για- 
την εφαρμογή της Νομοθεσίας του Ταμείου και για την εκτέλεση των 
αποφάσεων του Διοικητικού Συμβουλίου. Παρίσταται στις συνεδριάσεις 
του Δ. Συμβουλίου ως εισηγητής των θεμάτων χωρίς ψήφο. Υπογράφει 
όλα τα έγγραφα του Ταμείου με τον Πρόεδρο δε του Δ.Σ. και τον προϊ¬ 
στάμενο του Τμήματος Διοικητικού - Οικονομικού, τα χρηματικά 
εντάλματα, τις εντολές και τις επιταγές προς τις Τράπεζες. 

2. Των τμημάτων, προΐστανται υπάλληλοι του κλάδου ΠΕ Διοικητι¬ 
κού - Οικονομικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού. 

Στο Γραφείο Μηχανογράφησης προΐσταται υπάλληλος του κλάδου 
ΠΕ πληροφορικής ή ΔΕ προσωπικού Η/Υ. 

Άρθρο 7 

Κατάταξη Προσωπικού 

Οι υπάλληλοι του Ταμείου Επικουρικής Ασφαλίσεως Προσωπικού 
Α.Ε. Οινοποιίας - Ζυθοποιίας και Οινοπνευματοποιίας που υπηρετουν 
κατά την έναρξη ισχύος του Διατάγματος αυτού, κατατάσσονται σε 
αντίστοιχες θέσεις σε κατηγορία και κλάδο ως εξής: 
α) Κατηγορία ΠΕ 

Στον Κλάδο ΠΕ Διοικητικό - Οικονομικό, οι υπάλληλοι του Κλάδου 
ΠΕ Διοικητικού - Λογιστικού, 
β) Κατηγορία ΔΕ 

Στον Κλάδο ΔΕ Διοικητικό - Λογιστικό, οι υπάλληλοι του Κλάδου 
ΔΕΙ Διοικητικού - Λογιστικού. 

Άρθρο 8 

Καταργούμενες διατάξεις 

Από την έναρξη ισχύος του παρόντος, καταργούνται οι διατάξεις. 

1. Η 44120/1.12.42 (ΦΕΚ 6/Β/16.1.43) απόφαση του Υπουρ¬ 
γού Εργασίας «περί εγκρίσεως κανονισμού εσωτερικής υπηρεσίας του Τ 

Ε Α Π Ο Ζ Ο». 

2. Η 32138/2865/46 (ΦΕΚ 165/Β/146) απόφαση του Υπουρ¬ 
γού Εργασίας. 

3. Η 71116/Α.774/57 (ΦΕΚ 31/Α/28.1.57) απόφαση του 
Τπουργού Εργασίας «περί διαρθρώσεως των θέσεων του Τ Ε Α 11 Ο 

Ο». 

4. Η 37320/Σ.416/19.6.56 (ΦΕΚ 130/7.7.56 τ. Β) απόφαση 
του Υπουργού Εργασίας. 

5. Η 14270/695/24.2.65 (ΦΕΚ 183/Β/13.3.65) απόφαση του 
Υπουργού Εργασίας. 

6. Η Φ.110/4988/5.10.73 απόφαση του Υπουργού Κοινωνικών 
Υπηρεσιών (ΦΕΚ 1276/Β/25.10.73). 

7. Το 757/16.10.75 Προεδρικό Διάταγμα (ΦΕΚ 245/Α/ 
10.11.75) «περί συστάσεως και αναδιαρθρώσεως των θέσεων του Τα- 
μείου». 

Επίσης κάθε άλλη διάταξη που αντίκειται στο παρόν Προεδρικό Διά¬ 
ταγμα καταργείται από της δημοσιεύσεως του παρόντος εκτός: 

α) Του άρθρου 18 της 44120/1.12.42 (ΦΕΚ 6/Β/16.1.43), από¬ 
φασης του Υπουργού Εργασίας. 

β) Της 4941/Σ.37/25.1.56 (ΦΕΚ 25/4.2.56 τ. Β), απόφασης 
του Υπουργού Εργασίας. 


Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 16 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛ. ΠΑΠΑΗΛΙΑΣ 


ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 


♦ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 384 
Οργανισμός του Ταμείου Επικουρικής Ασφάλισης Ασφαλιστ 
Προσωπικού Ασφαλιστικών Επιχειρήσεων. 


(5) 

ών και 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/85). 

β) Του Νόμου 1586/86 «Βαθμολογική διάρθρωση των θέσεων του 
Δημοσίου, Νομικών προσώπων δημοσίου δικαίου και των Οργανισμών 
Τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) και 
ιδιαίτερα της παρ. 10 του άρθρου 9 του ίδιου νόμου. 

γ) Του άρθρου 17 του Ν. 1320/83 (ΦΕΚ 6/Α/83) «Πρόσληψη στο 
Δημόσιο τομέα και άλλες διατάξεις». 

2. Την 6474/88 (ΦΕΚ 451/Β/88) απόφαση του Πρωθυπουργού 

Υ,τη,,ηνηύ Οιχονοαικών «Ανάθεση αρμοδιοτήτων στον Υφυ¬ 


πουργό Οικονομικών». 

3. Την αριθ. 341/1988 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων και Υφυπουργού Οικο¬ 
νομικών, αποφασίζουμε: 


Άρθρο 1 

Διάρθρωση υπηρεσιών 

Οι υπηρεσίες του Ταμείου Επικουρικής Ασφάλισης Ασφαλιστών και 
Προσωπικού Ασφαλιστικών Επιχειρήσεων, αποτελούν Διεύθυνση που 
συγκροτείται από τα εξής τμήματα και γραφεία: 

1. ΤΜΗΜΑ ΑΣΦΑΛΙΣΗΣ - ΕΣΟΔΩΝ 

2. ΤΜΗΜΑ ΠΑΡΟΧΩΝ 

3 ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

4 ΓΡΑΦΕΙΟ ΜΗΧΑΝΟΓΡΑΦΗΣΗΣ 

5 ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ. 


Άρθρο 2 
Αρμοδιότητες 

Οι αρμοδιότητες της Διεύθυνσης του Ταμείου ανάγονται στα παρα- 
άτω θέματα, που κατανέμονται στα τμήματά της και γραφεία, ως 
;ής: 

1) Τμήμα Ασφάλισης - Εσόδων # . 

Μέριμνα για την υπαγωγή στην ασφάλιση του Ταμείου κάθε προσω- 
:ου που πρέπει να ασφαλίζεται σύμφωνα με την εκάστοτε ισχυουσα νο- 

Παρακολούθηση της κανονικής και τακτικής καταβολής των ασφα- 

ιστικών εισφορών από τους εργοδότες. 

Λήψη αναγκαστικών μέτρων γτα είσπραξη καθυστερουμενων εισφο- 

ών και επιβολή πρόσθετων τελών. 

Μέριμνα για είσπραξη εσόδων Ταμείου από αναγνώριση προυπηρε- 
ΐας και προαιρετικής ασφάλισης των ασφαλισμένων. 

Μέριμνα για είσπραξη μισθωμάτων ακίνητης περιουσίας. 

Τήρηση μητρώου ασφαλισμένων, ενημέρωση ατομικών καρτεΛων 
ιαι φακέλων εργοδοτών με τις ασφαλιστικές μεταβολές αυτών. 

2) Τιχήμα Παροχών , _ 

Έκδοση συνταξιοδοτικών αποφάσεων - κοινοποίηση αυτών στους 

'^Σι'περί^ωση μηχανογραφικής εξυπηρέτησης, τροφοδότηση της μη- 

χανογράφησης μ* τα απαραίτητα στοιχεία για την έχδοση συντάξεων. 

Μέριμνα για συγκέντρωση απαραίτητων δικαιολογητιχών διαδοχι¬ 
κής ασφάλισης, διενέργεια σχετικής αλληλογραφίας, μέριμνα για μετα¬ 
φορά ασφαλιστικών δικαιωμάτων σε άλλους φορείς. 

Μέριμνα γαι συγκέντρωση απαραίτητων δικαιολογητιχών που αφο¬ 
ρούν προϋπηρεσία και προαιρετική ασφάλιση και έκδοση αντίστοιχων 
αποφάσεων. 

Μέριμνα για συγκέντρωση απαραίτητων δικαιολογητιχών που αφο¬ 
ρούν μεταβολές της συνταξιοδοτικής κατάστασης κάθε συνταξιούχου 
και έκδοση αναγκαίων αποφάσεων. 

Τήρηση, ενημέρωση μητρώου συνταξιούχων, τήρηση αρχείου ατομι¬ 
κών φακέλων. 

3) Τμήμα Διοικητικού - Οικονομικού 

Χειρισμός όλων των" θεμάτων υπηρεσιακής κατάστασης προσωπι¬ 
κού. 

Χορήγηση πάσης φύσεως αδειών. 

Παρακολούθηση κανονικής προσέλευσης, αποχώρησης προσωπι¬ 
κού. 

Διακίνηση αλληλογραφίας και διεκπεραίωση υπηρεσιακής αλληλο¬ 
γραφίας του Προέδρου. 

Τήρηση γενικού και εμπιστευτικού πρωτοκόλλου. 

Δακτυλογράφηση, αναπαραγωγή πάσης φύσεως εγγράφων. 

Η βεβαίωση από τον προϊστάμενο του Τμήματος ή του νόμιμου ανα¬ 
πληρωτή του, της ακρίβειας αντιγράφων, φωτογραφιών ή φωτοτυπιών 
οποιωνδήποτε εγγράφων και γενικά δικαιολογητιχών, ύστερα από (αντι¬ 
παραβολή τους με το επιδεικνυόμενο σχετικό πρωτότυπο ή ακριβές 
αντίγραφο. 

Η μέριμνα για τη βεβαίωση του γνήσιου της υπογραφής του προσω¬ 
πικού και των πολιτών. 

Μέριμνα για σύσταση πάγιας προκαταβολής χαρτοσήμου και λοιπών 
ενσήμων ως και εντύπων υπεύθυνων δηλώσεων. Μέριμνα για φύλαξη 
και καθαρισμό καταστήματος υπηρεσίας. Πληροφόρηση ασφαλισμένων 
και συναλλασσομένων μς το Ταμείο επί παντός θέματος που ενδιαφέρει 
τους ασφαλισμένους σε συνεργασία με τα αρμόδια τμήματα. 

Απαντήσεις σε δημοσιεύματα τύπου, σε αναφορές, σε υπομνήματα 
ασφαλισμένων και τρίτων. 

Φροντίδα για κάθε θέμα που αναφέρεται σε δημόσιες σχέσεις Ταμείου 
με δημόσιες υπηρεσίες, Ν.Π.Δ.Δ. 

Μέριμνα για κατάρτιση και εφαρμογή προγραμμάτων εκπαίδευσης 
προσωπικού, σε συνεργασία με το Εθνικό Κέντρο Δημόσιας Διοίκησης. 

Μέριμνα για έκδοση και διάθεση ενημερωτικών φυλαδίων και οδη¬ 
γιών σχετικά με τα θέματα του Ταμείου. 

Μέριμνα για λειτουργία τηλεφωνικού κέντρου. 

Τήρηση, ενημέρωση λογιστικών βιβλίων του Ταμείου και γενικά λο¬ 
γιστική παρακολούθηση, σύμφωνα με τις ισχύουσες νομοθετικές διατά¬ 
ξεις. 

Έκδοση χρηματικών ενταλμάτων - εντολών πληρωμής και φρο¬ 
ντίδα για την πληρωμή τους. 

Κατάρτιση ετήσιων προϋπολογισμών, απολογισμών και ισολογι¬ 
σμών. 

Μέριμνα για διενέργεια κρατήσεων υπέρ δημοσίου και τρίτων και 
απόδοση αυτών. 

Κατάρτιση μισθοδοτικών εγκαταστάσεων, έκδοση χρηματικών 
ενταλμάτων για πληρωμή μισθοδοσίας προσωπικού και αποζημίωσης 
μελών Δ.Σ. 

Τήρηση σχετικού αρχείου δικαιολογητιχών οικονομικής κίνησης, λο¬ 
γιστικών, ταμειακών συμψηφιστιχών εγγράφων. 

Μέριμνα για παρακολούθηση κεφαλαίων προς αποθεματοποίηση. 

Παρακολούθηση κίνησης χρηματογράφων του Ταμείου. 

Μέριμνα μίσθωσης ακίνητης περιουσίας του Ταμείου. 

Μέριμνα για επενδύσεις του Ταμείου. 

Μέριμνα για προμήθεια κάθε υλικού εφοδίου, μηχανήματος, σύνταξη 
σχετικών προκηρύξεων διαγωνισμών, διενέργεια αυτών, κατάρτιση - 
υπογραφή αναγκαίων συμβάσεων και διακίνηση εντύπου υλικού και 
γραφικής ύλης. 

Διενέργεια αναγκαίων συντηρήσεων και ακινήτων και μηχανημάτων 
του Ταμείου. 

Τήρηση μητρώου ακίνητης περιουσίας του Ταμείου. 

Μέριμνα εκποίησης περιουσιακών στοιχείων του Ταμείου. 

Εκκαθάριση αλληλόχρεων λογαριασμών της διαδοχικής ασφάλι¬ 
σης. 

Μέριμνα για έγκριση συμπληρωματικών πιστώσεων. 

Συγκέντρωση δικαιολογητιχών και μέριμνα για χορήγηση δανείων, 
παρακολούθηση ατομικών μερίδων δανειοληπτών. 


4) Γραφείο Μηχανογράφησης 

Ανάπτυξη πληροφορικής στο Ταμείο (Ανάλυση - Προγραμματισμός 
και συντήρηση). 

Παροχή υποστήριξης σε λογισμικό του συστήματος και προγράμ¬ 
ματα (30ΓΤ ΜΆΚΕ) σε διάφορες υπηρεσίες της Διεύθυνσης στα πλαί¬ 
σια αυτοματισμού γραφείου. 

Διάσωση της καθημερινής εργασίας που έχει γραφτεί στο δίσκο του 
υπολογιστή σε μαγνητική ταινία προκειμένου να διατηρηθεί το περιεχό¬ 
μενο του δίσκου και να διασφαλιστεί σε περίπτωση που καταστραφεί ένα 
αρχείο (ΡΙΓΕ) του δίσκου ή ολόκληρος ο δίσκος. 

Τήρηση ημερολογίου βλαβών του συστήματος. 

Φροντίδα για την προμήθεια αναλωσίμων του συστήματος. 
Μέριμνα για τη διαρκή ενημέρωση του προσωπικού πάνω στις τεχνι¬ 
κές εξελίξεις στον τομέα της μηχανογράφησης. 

Μέριμνα για την καλή λειτουργία, εκμετάλλευση, συντήρηση του εξο¬ 
πλισμού και ασφάλεια του όλου συστήματος. 

5) Γραφείο Νομικών Υποθέσεων 

Επιμέλεια, χειρισμός κάθε δικαστικής και εξώδικης υπόθεσης του 
Ταμείου. 

Παράσταση και προάσπιση συμφερόντων του Ταμείου στα δικαστή- 

Ρ 1 ®· _ , 

Έγγραφες γνωμοδοτήσεις σε ερωτήματα υπηρεσιών του Ιαμειου, 

για θέματα νομικής φύσης. 

Σύνταξη, κατάρτιση συμβάσεων με τρίτους. 

Παροχή κάθε άλλης υπηρεσίας νομικής φύσης που του ανατίθεται 
από το Δ.Σ. 

Ενημέρωση των υπηρεσιών του Ταμείου επί νόμων, προεδρικών δια¬ 
ταγμάτων, υπουργικών αποφάσεων, που δημοσιεύονται στα ΦΕΚ και 
αφορούν το Ταμείο καθώς και νομολογία δικαστηρίων επί σχετικών θε¬ 
μάτων. 

Άρθρο 3 

Σύσταση Κλάδων και θέσεων 

1. Στο Ταμείο Επικουρικής Ασφάλισης Ασφαλιστών και Προσωπι¬ 
κού Ασφαλιστικών Επιχειρήσεων συνιστώνται κλάδοι, ΤΕ Δ/κός - 
Λογ/κός της κατηγορίας ΤΕ, ΔΕ Δακτυλογράφων - Στενογράφων της 
κατηγορίας ΔΕ, ΔΕ Προσωπικού Η/Υ (ειδικότητας Προγραμματιστών 
- ηλεκτρονικών Υπολογιστών) της κατηγορίας ΔΕ και ΥΕ Προσωπικού 
Καθαριότητας της κατηγορίας ΥΕ. 

2. Στο Ταμείο Επικουρικής Ασφάλισης Ασφαλιστών και Προσωπι¬ 
κού Ασφαλιστικών Επιχειρήσεων συνιστώνται οκτώ (8) θέσεις ως εξής: 

α) Κλάδος ΤΕ Διοικητικός - Λογιστικός τρεις (3) θέσεις, 
β) Κλάδος ΔΕ Διοικητικός - Λογιστικός μία (1) θέση, 
γ) Κλάδος ΔΕ Προσωπικού Η/Υ (ειδικότητας Προγραμματιστών 
Ηλεκτρονικών Υπολογιστών) δύο (2) θέσεις. 

δ) Κλάδος ΔΕ Δακτυλογράφων - Στενογράφων μία (1) θέση, 
ε) Κλάδος ΥΕ Προσωπικού Καθαριότητας μία (1) θέση. 

Άρθρο 4 

Διάρθρωση θέσεων 

Οι θέσεις του Προσωπικού του Ταμείου που προβλέπονται από τη Φ· 
116/4/18.3.87 (ΦΕΚ 242/Β/87) κοινή υπουργική απόφαση από το 
Π.Δ. 174/84 (ΦΕΚ 57/Α/84) και από το άρθρο 3 του παρόντος, 
διαρθρώνονται κατά κλάδους, βαθμούς και ειδικότητες ως εξής: 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός επτά (7) θέσεις. 
ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός τρεις (3) θέσεις. 
ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός επτά (7) θέσεις. 

Κλάδος ΔΕ Προσωπικού Η/Υ (ειδικότητας Προγραμματιστών Ηλε¬ 
κτρονικών Υπολογιστών) δύο (2) θέσεις. 

Κλάδος ΔΕ Δακτυλογράφων - Στενογράφων μία (1) θέση. 
ΚΑΤΗΓΟΡΙΑ ΥΕ 

Κλάδος ΥΕ Επιμελητών μία (1) θέση. 

Κλάδος ΥΕ Προσωπικού Καθαριότητας μία (1) θέση. 

Η θέση του Κλάδου ΥΕ Προσωπικού Καθαριότητας θα πληρωθεί 
όταν αποχωρήσει κατά οποιοδήποτε τρόπο η υπηρετούσα με σχέση ιδι¬ 
ωτικού δικαίου καθαρίστρια. 

Β. ΠΡΟΣΩΠΙΚΟ ΜΕ ΣΧΕΣΗ ΙΔΙΩΤΙΚΟΥ ΔΙΚΑΙΟΥ 
Μία (1) θέση δικηγόρου με έμμισθη εντολή και άδεια δικηγορίας του¬ 
λάχιστον παρ’ εφέταις. 

Μία 1) καθαρίστρια με σύμβαση εργασίας ιδιωτικού δικαίου αόρι¬ 
στου χρόνου. 

Άρθρο 5 

Προϊστάμενοι Υπηρεσιών 

1. Της Διεύθυνσης του Ταμείου προΐσταται υπάλληλος του Κλάδου 
ΠΕ Διοικητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού ο οποίος μεριμνά για την εφαρμογή της Νομο¬ 
θεσίας του Ταμείου και για την εκτέλεση των αποφάσεων του Διοικητι¬ 
κού Συμβουλίου. 

Παρίσταται στις συνεδριάσεις του Διοικητικού Συμβουλίου ως ειση¬ 
γητής σ’ όλα τα θέματα που εξετάζονται απ’ αυτό, χωρίς ψήφο. 

Παρακολουθεί τη λειτουργία των υπηρεσιών του Ταμείου ασκώντας 
έλεγχο σ’ αυτές. Υπογράφει όλα τα έγγραφα του Ταμείου με τον Πρόε¬ 
δρο δε του Δ.Σ. και τον Προϊστάμενο του Τμήματος Διοικητικού - Οικο¬ 
νομικού τις επιταγές, χρηματικές εντολές, έγγραφα ανάληψης αξιών, 
τίτλων και λοιπών οικονομικών εγγράφων. 

2. Στα τμήματα προΐστανται υπάλληλοι του Κλάδου ΠΕ Διοικητικού 
- Οικονομικού ή του Κλάδου ΤΕ Διοικητικού - Λογιστικού ή του Κλά¬ 
δου ΔΕ Διοικητικού - Λογιστικού. 

3. Στο Γραφείο Μηχανογράφησης προΐσταται υπάλληλος του Κλά¬ 
δου ΔΕ Προσωπικού Η/Υ. 

Άρθρο 6 

Κατάταξη Προσωπικού 

Οι υπάλληλοι του Ταμείου Επικουρικής Ασφαλίσεως Ασφαλιστών 
και Προσωπικού Ασφαλιστικών Επιχειρήσεων που υπηρετούν κατά την 
έναρξη της ισχύος του Διατάγματος αυτού, κατατάσσονται κατά κλάοο 


ως εξής: 

1. Στον Κλάδο ΠΕ Διοικητικό - Οικονομικό οι υπάλληλοι του Κλά¬ 
δου ΠΕ Διοικητικού - Οικονομικού. 

2. Στον Κλάδο ΔΕ Διοικητικό - Λογιστικό, οι υπάλληλοι του Κλάδου 
ΔΕ Διοικητικού - Λογιστικού. 

3. Στον Κλάδο ΥΕ Επιμελητών οι υπάλληλοι του Κλάδου ΥΕ Βοη¬ 
θητικού προσωπικού. 

Άρθρο 7 

Καταργούμενες διατάξεις 

Από τη δημοσίευση του παρόντος, καταργούνται, το Π. Δ/γμα 
174/84 (ΦΕΚ 57/Α/87) και η Φ. 116/4/87 κοινή Υπουργική Από¬ 
φαση (ΦΕΚ 242/Β/87), καθώς και κάθε άλλη διάταξη πογ αντίκειται 
στις διατάξεις του παρόντος. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 16 Αυγούστου 1988 

